Մենք ստորագրություններ հավաքեցինք, ուղարկեցինք նախագահին, ներկայացրեցինք, որ անցել է չորս տարի, որպես բարեխիղճ քաղաքացիներ, մուծել ենք գույքահարկ, սակայն չենք կարողացել օգտվել ավտոտնակներից»,- պատմում է Հակոբ Հարությունյանը։ Հեղափոխությունից հետո քաղաքացիները դիմել են ՀՀ վարչապետ Նիկոլ Փաշինյանին, ինչին էլ արձագանքել է Երեւանի քաղաքապետարանը։ Մեկ ամիս առաջ Երեւանի քաղաքապետարանի աշխատակազմի քաղաքաշինության եւ հողի վերահսկողության վարչության պետ Հ․ Ասատրյանը պատասխանել է, որ՝ «հաշվի առնելով այն հանգամանքը, որ Տերյան փողոցի հ․5 հասցեի <<А>>- <<А/1>> առանցքներով պարփակված ստորգետնյա հատվածի՝ +0,00 նիշի, շինարարական աշխատանքները փաստացի ավարտված են, իսկ հիշյալ հասցեում կառուցվող օբյեկտի համար 02․02․2018թ․ լրամշակված հ․01/18-05/2-5457-55 նախագծով նախատեսվում է վերաբացել դեպի Տերյան փողոցի հ․3 եւ հ․ 3 ա շենքերի ներբակային տարածք մուտքը՝ կառուցապատողի կողմից պահպանելով անվտանգ երթեւեկությունն՝ անվտանգության պատասխանատու անձի մշտական ներկայությամբ նշված հատվածում, ուստի անհրաժեշտ է ընկերության կողմից անհապաղ ձեռնարկել համապատասխան քայլեր՝ քննարկվող ճանապարհը վերաբացելու ուղղությամբ, ապահովելով վերը նշված պարտադիր պահանջը»։